****

**Republika e Kosovës**

**Republika Kosova-Republic of Kosovo**

**Qeveria –Vlada-Government**

**Ministria e Drejtësisë- Ministarstvo Pravde- Ministry of Justice**

**──────────────────────────────────────────────────────**

Na osnovu člana 10. Zakona br. 06/L-010 o javnom beležništvu, kao i Odluke 75/2024 od 02.04.2024. godine, Ministarstvo pravde objavljuje:

JAVNI KONKURS

ZA IZBOR JAVNIH BELEŽNIKA

Obaveštavaju se svi zainteresovani kandidati koji žele da se prijave na konkurs za izbor javnih beležnika:

**Ministarstvo pravde objavljuje sto (100) slobodnih pozicija za JAVNE BELEŽNIKE (NOTARE) na celoj teritoriji Republike Kosova.**

Uz prijavu/zahtev se moraju priložiti overena dokumenta koja dokazuju da kandidat ispunjava sledeće zakonske uslove:

• Uverenje o državljanstvu;

• Uverenje od Suda da nije lišen poslovne sposobnosti;

• Izjava pod zakletvom podnosioca zahteva/prijave o ličnom i profesionalnom integritetu, koja se mora dostaviti NOTERIZOVANA;

• Diploma Pravnog fakulteta po četvorogodišnjem programu ili master studijama, čiju kopiju dostaviti NOTERIZOVANU;

• U slučaju da je kandidat završio fakultet u drugoj zemlji, kandidat mora poneti Nostrifikovanu diplomu i odluku Ministarstva prosvete, nauke, tehnologije i inovacija Republike Kosova, koje se moraju dostaviti NOTERIZOVANE.

• Dokaz radnog iskustva u pravnoj oblasti nakon diplomiranja u skladu sa članom 4 stav 1 Zakona br. 06/L-010 o javnom beležništvu, koji se mora dostaviti u originalu ili u NOTERIZOVANOJ kopiji;

• Uverenje o položenom javnobeležničkom ispitu, izdato od strane ministra pravde, koje je potrebno dostaviti u NOTERIZOVANOJ kopiji;

• Dokaz da kandidat nije osuđivan pravnosnažnom presudom za krivično delo, koji se dostavlja u originalu ili u NOTERIZOVANOJ kopiji;

• Stanje na bankovnom računu za poslednjih šest (6) meseci ili drugi dokaz da je kandidat finansijski sposoban da osnuje javno beležničku (notarsku) kancelariju, odnosno da obezbedi odgovarajuće prostorije i neophodnu opremu za obavljanje notarske funkcije;

Rok za podnošenje prijavne dokumentacije počinje od **03.04.2024. godine (sreda)** do **17.04.2024. godine (sreda).**

Dokumentacija za prijavu podnosi se Ministarstvu pravde (bivša zgrada Rilindja), prizemlje, Arhiva Ministarstva pravde, Priština, Republika Kosova, svakog radnog dana od 08:00 do 16:00 časova.

U cilju proširenja notarske službe na celoj teritoriji Republike Kosova, smatra se da je kandidat koji se prijavi u ovom javnom oglasu saglasan da bude imenovan u bilo kojoj opštini Republike Kosova, gde postoje slobodna mesta za javne beležnike (notare).

**Dodatno pojašnjenje: u ovom javnom oglasu pozivaju se da se prijave svi kandidati koji su polagali javnobeležnički ispit, uključujući i procese javno beležnickog ispita iz prethodnih godina. Prijave svih kandidata biće jednako tretirane.**

**Za detaljnije informacije možete posetiti zvaničnu veb stranicu Ministarstva pravde http://vvv.md-ks.org. ili u br. +383 38 200 67 035.**